אבטחה - eset: אנטי וירוס לאנדרואיד
ESET: אנטי וירוס לאנדרואיד
חברת ESET משחררת אנטי וירוס לסמארטפונים בעלי מערכת הפעלה אנדרואיד - עם ממשק הפעלה בעברית.
תגיות: אבטחה | סלולר | וירוסים | ESET | NOD32 | סמרטפונים
חברת ESET, מפתחת אנטי וירוס NOD32, הודיעה היום על שחרור של מוצר אנטי וירוס לסמארטפונים - ESET Mobile Security – המיועד למכשירים עם מערכת ההפעלה אנדרואיד של חברת Google. יחד עם המוצר החדש, חברת ESET מציעה הגנה לשלוש מערכות הפעלה לסמארטפונים - לאנדרואיד, לסימביאן ול- Windows Mobile.
על פי נתונים שפורסמו לאחרונה על ידי חברת גרטנר, ברבעון השלישי של 2011 נמכרו 115 מליון סמארטפונים, עליה של 42% ביחס לרבעון השלישי של 2010. לפי גרטנר, הסמארטפונים מהווים 26% מסך כל המכשירים הניידים שנמכרים בעולם, כאשר האנדרואיד היא מערכת ההפעלה הפופולארית ביותר עם נתח שוק של 52.5%, גידול של יותר מפי 2 מהתקופה המקבילה אשתקד.
"כיום מרבית התכנים והמידע היקרים לנו נמצאים בסמארטפון – סיסמאות ופרטי הגישה לחשבון הבנק, לדואר האלקטרוני ולרשתות החברתיות, תמונות משפחתיות שצילמנו, מסמכים וקבצי מוזיקה שהעברנו למכשיר. רובנו לא ממש עוסקים בשאלה 'האם המידע הזה מוגן?' בעיקר כי הסכנות עדיין לא מוחשיות" אומר גיל נוילנדר, מנהל השיווק של קומסקיור, נציגת ESET בישראל. "אבל המכשירים האלה כל
הזמן מחוברים לאינטרנט ומזרימים מידע יוצא ונכנס בכל רגע ומכל מקום, מה שמעלה את הפוטנציאל שידיים לא רצויות יגיעו למידע הרגיש שלנו ואף ייעשו בו שימוש זדוני. ESET Mobile Security היא פתרון הגנה מלא למשתמשי האנדרואיד, המאבטח את המידע גם בזמן-אמת וגם במצבים לא נעימים שהמכשיר חלילה נגנב או אבד."
תכנת האנטי וירוס לאנדרואיד ESET Mobile Security כוללת מאפיינים בולטים כגון: מערכת אנטי וירוס ואנטי רוגלות הסורקת את התכנים והאפליקציות במכשיר ומונעת פגיעת-וירוסים ומזיקי-אינטרנט, מערכת סינון שיחות, הגדרת "חבר לשעת צרה" (אם הוכנס SIM לא מורשה, נשלחת התרעה לאותו חבר), מנגנון לאיתור מכשיר באמצעות GPS ובמקרי קיצון – אפשרות למחיקת כל המידע על ידי שליחת SMS ממכשיר אחר (במקרה של אובדן או גניבה).
הגרסה מגיעה עם ממשק הפעלה בעברית ומוצעת למכירה על ידי המשווקים המורשים ובאתר הבית של ESET במחיר לצרכן של 99 ש"ח.
להורדת גרסת ניסיון ל-30 יום סרקו את הקוד שבתמונה.
EMC: פלטפורמת גרינפלאם לניתוח "ביג דאטה" HP: מדפסת בתלת מימד בזק משיקה את בזקסטור בפייסבוק לארכיון ההכרזה המועילה
סמסונג קונה מסוני את S-LCD The Register - כל חדשות הטכנולוגיה רוצה מתקן סבון אוטומטי? אילו הבעיות במחשב היו מציאותיות